Пери Комо

**Пјерино Роналд** „**Пери**“ **Комо** (англиски : *Pierino Ronald „Perry“ Como*; 18 мај 1912 - 12 мај 2001) ― еден од најпознатите американски поп-пејачи од средината на 20 век, а бил познат и како глумец и телевизиски водител. За време на неговата кариера снимал песни исклучиво за RCA Victor, со кои имал договор од 1943 до 1987 година. Негови најпознати песни се: *Catch a Falling Star*, *Magic Moments* и *Papa Loves Mambo*.

Бил нарекуван „Мистер Си“ и се смета дека продал над 100 милиони плочи ширум светот, а бил пионер на неделно музичко естрадно телевизиско шоу. Неговите неделни телевизиски емисии се емитувале низ цел свет.

Од 1955 до 1959 година Комо добил пет Еми награди, а во 1956 година и „Награда Кристофер“. Во 1956 година, исто така, со неговата пријателка Џеки Глисон ја поделил „Наградата Пибоди“. Во 1987 година ја добил „Наградата на Центарот Кенеди“ и во 1990 година бил примен во Куќата на славните на Академијата за телевизиски уметности и науки. Постхумно, Комо добил Греми наградата за животно дело во 2002 година и бил примен во Музичката куќа на славните на Лонг Ајленд во 2006 година. Тој се истакнува со тоа што има три ѕвезди на Булеварот на славните во Холивуд за неговиот придонес во радиото, телевизијата и музиката.

## Животопис
Пери Комо е роден во Канонсбург, Пенсилванија. Тој бил седмо од 13-те деца на неговите родители. Неговите родители се доселиле во САД во 1910 година од градот Палена во Италија.  Неговиот татко купил половни оргули на која Пери научил да свири. Во едно интервју од 1957 година, мајката на Комо, Лусија, кажала како нејзиниот син, работел многу работи за да плати дополнителни часови по музика; Комо научил да свири на многу различни инструменти, но никогаш не посетувал часови по пеење. Тој го истакнал неговиот музички талент во тинејџерските години како: тромбонист во градскиот трубадурски оркестар, со свирење на гитара, пеење на свадби и како оргулист во црква. Комо бил член на италијанскиот бенд Канонсбург заедно со водачот на бендот Стен Винтон, кој бил татко на пејачот Боби Винтон и редовен муштерија во берберницата на Комо. 

Во јули 1933 година, Пери Комо се оженил со Розел Белин, која била две години помлада од него и која ја запознал во 1929 година. Тие имале три деца: Рони, Дејвид и Тери. Комо сметал дека личниот живот и кариерата мора да бидат раздвоени. Затоа максимално го штител семејството од јавноста и не давал одговори на приватни теми во неговите интервјуа.

Пери Комо важел за страствен играч на голф. Во негова чест се одржува годишен турнир наречен *Perry Como Golf Tournament*, организиран од колеги од забавната индустрија. Негово друго хоби бил риболовот. Имал свој брод, на кој работел и пишувал песни. Во 1980 година, Комо купил викендица во Салуда, Северна Каролина , која не смеела да се фотографира за да се заштити неговата приватност. Главно престојувалиште на семејството Комо било во Јупитер во Флорида.

Од средината на 1990-тите, Комо постепено се повлекол од очите на јавноста. Неговите последни сценски настапи ги имал во 1997 година на 85-годишна возраст. Неговата сопруга починала во 1998 година на 84-годишна возраст.

Пери Комо починал на 12 мај 2001 година, на 88-годишна возраст, шест дена пред неговиот 89-ти роденден. Тој покажал симптоми на Алцхајмерова болест. Една година пред неговата смрт, тоа довело до правен спор меѓу неговите деца, кои се спротивставиле на неговата волја.

Комо бил погребан покрај неговата сопруга на 18 мај 2001 година (неговиот 89-ти роденден) по комеморацијата во католичката црква Свети Едвард во Палм Бич, на која присуствувала јавноста и 250 поканети гости.

## Музичка кариера

### Член на биг-бендовите на Фреди Карлоне и Тед Вимс
Во 1932 година, Комо се преселил во Медвил, Пенсилванија, каде што неговиот чичко имал берберница. Градот бил популарна станица на маршрутата за танцовите групи. Во блискиот град Кливленд, откако Фреди Карлоне го слушнал како пее, бил преимпресиониран од настапот на Комо и веднаш му понудил работа во неговиот бенд.
лево|мини| Комо во 1939 година, кога бил со оркестарот Тед Вемс
Три години подоцна, Комо се преселил во Оркестарот на Тед Вимс. Комо и Вимс се запознале во 1936 година додека оркестарот Карлоне свирел во Ворен, Охајо. Вемс и неговиот оркестар биле со седиште во Чикаго и биле редовни гости во радио и тв-серијата *Програмата на Џек Бени* и во радио-комедијата *Фајбер Мекџи и Моли*.  Бендот од Вимс имал и своја неделна радио-програма во текот на 1936-1937 година.

Прва снимка на Комо со бендот од Вимс била мелодијата под наслов „You Can't Pull the Wool Over My Eyes“, снимена за издавачката куќа Decca Records во мај 1936 година.

### Потпишување со RCA Виктор и радио
мини|Пречекот на неговите обожаватели во Чикаго во 1947 година, тие покрај песна добиваат и шишање.
Првото дете на Комо, Рони, се родило во 1940 година, додека бендот од Вимс работел во Чикаго. Комо заминал за да биде покрај неговата сопруга, иако му се заканувале со отказ ако го направи тоа.

Кон крајот на 1942 година, Комо одлучил да даде отказ од бендот на Вимс. Тој се вратил во Канонсбург. Комо добил понуда да стане имитатор на Френк Синатра, но го одбил тоа. Додека Комо преговарал за закуп на продавница за повторно отворање на берберница, тој добил повик од Томи Роквел од General Artists Corporation, кој го застапувал и Вимс. Комо добил и многу други повици со најразлични понуди, но тој му верувал на Роквел, кој му нудел сопствена (неспонзорирана) радио-емисија на Columbia Broadcasting System (CBS) и му ветил договор за снимање. Понудите биле привлечни бидејќи тоа значело дека ќе останете во Њујорк.

Пери првиот радио-пренос за CBS го имал на 12 март 1943 година. Роквел му резервирал настапи на Комо во познатиот ноќен клуб Копакабана, во времетраење од две недели и почнувајќи од 10 јуни 1943 година. Во исто време, RCA Victor барал музичар кој може да им биде рамен на Синатра и Крозби; Комо потпишал договор за снимање со RCA Victor и три дена подоцна, ја снимил првата плоча за компанијата, „Goodbye, Sue“.  Комо останал во RCA цели 44 години.   Тој станал многу успешен изведувач во театар и во ноќните клубови; двете недели на Комо во Копакабана во јуни биле продолжени до август.

На 11 декември 1944 година, тој се преселил од CBS во NBC за нова радио програма, *Chesterfield Supper Club*.

## Филмска кариера
мини|Фотографија за публицитет од Пери Комо
Холивудскиот изглед на Комо придонел тој во 1943 година да потпише седумгодишен договор со 20th Century-Fox. Снимил четири филма за Фокс, *Нешто за момчињата* (1944), *Марш на времето* (1945), *Лице од кукла* (1945), и *Ако имам среќа* (1946). Тој, исто така, се појавил во еден филм за Метро-Голдвин-Мајер, *Зборови и музика* (1948).

Во 1973 година, Комо се појавил со Џули Ендрјус во ТВ-филмот на ABC*, Џули на Сезамовата улица*.

## Телевизиска кариера
Првата тв-емисија Комо била емитувана на 24 декември 1948 година. Гостин во првото телевизиско шоу бил осумгодишниот син на Комо, Рони, како дел од машкиот хор кој ја пеел „Silent Night“. Експерименталната емисија требало да има три продолженија, но била многу успешна и NBC одлучиле да ја продолжат до август 1949 година.

Ова бил почеток на многу популарните ТВ Божиќни емисии на Комо, кои се емитувале 46 години, до 1994 година. Покрај во САД, овие емисии биле популарни и во Ирска.

## Дискографија
**Студиски албуми**
 

* *Perry Como Sings Merry Christmas Music* (1946)
* *A Sentimental Date With Perry* (1949)
* *TV Favorites* (1952)
* *Hits from Broadway Shows* (1953)
* *Around the Christmas Tree* (1953)
* *I Believe ~ Songs of All Faiths Sung by Perry Como* (1953)
* *So Smooth* (1955)
* *We Get Letters* (1957)
* *Saturday Night with Mr. C* (1958)
* *When You Come to the End of the Day* (1958)
* *Como Swings* (1959)
* *Seasons Greetings from Perry Como* (1959)
* *For The Young At Heart* (1961)
* *Sing to Me Mr. C* (1961)
* *By Request* (1962)
* *The Best of Irving Berlin's Songs from Mr. President* (1962)
* *The Songs I Love* (1963)
* *The Scene Changes* (1965)
* *Lightly Latin* (1966)
* *Perry Como In Italy* (1966)
* *The Perry Como Christmas Album* (1968)
* *Look to Your Heart* (1968)
* *Seattle* (1969)
* *It's Impossible* (1970)
* *I Think of You* (1971)
* *And I Love You So* (1973)
* *Perry* (1974)
* *Just Out of Reach* (1975)
* *The Best of British* (1977)
* *Where You're Concerned* (1978)
* *Perry Como* (1980)
* *So It Goes / Goodbye for Now* (1983)
* *Today* (1987)

## Наводи

## Надворешни врски

* 
* Perry Como Collection 1955–1994-University of Colorado at Boulder Archives created by Perry Como, Mickey Glass, and Nick Perito
* 

Категорија:Добитници на Греми за животно дело
Категорија:Добитници на Греми
Категорија:Италоамериканци
Категорија:Американски филмски глумци
Категорија:Американски пејачи и пејачки од 20 век
Категорија:Починати во 2001 година
Категорија:Родени во 1912 година
Категорија:Статии со hCards
Категорија:Статии со краток опис
Категорија:Пејачи од Пенсилванија
Категорија:Добитници на Еми награда за ударен термин
Категорија:Луѓе со Алцхајмерова болест
Категорија:Американски ТВ-водители
Категорија:Американски радио-водители
Категорија:Американски баритони
Категорија:Американски пејачи